Elisabeth Görgl

**Elisabeth Görgl** (sündinud 20. veebruaril 1981 Bruck an der Muris) on Austria mäesuusataja. 

Görgl sai 1999. aastal Prantsusmaal Le Sauzes juunioride maailmameistrivõistlustel slaalomis pronksmedali. Järgmisel aastal Kanadas Québecis osales ta juunioride MM-il üksnes kiirlaskumises ja lõpetas selle 8. kohaga.

Täiskasvanute tippvõistlusel osales ta esimest korda 2003. aasta maailmameistrivõistlustel Šveitsis Sankt Moritzis slaalomis, kuid oli sunnitud katkestama esimesel laskumisel rajalt väljasõidu tõttu.

2005. aasta MM-il Itaalias Santa Caterinas jäi tema parimaks kohaks suurslaalomis saadud 7. koht. Slaalomis ta diskvalifitseeriti ja Alpi kahevõistluses tuli ta 8. kohale.

2006. aasta taliolümpiamängudel osales ta üksnes kiirlaskumises ja katkestas selle.

2007. aasta MM-il Rootsis Åres osales ta ainult kiirlaskumises ja jäi 18. kohale.

2009. aasta MM-il Prantsusmaal Val-d'Isère'is osales Görgl kõigil viiel alal ja sai ühe medali. Pronksi võitles ta välja Alpi kahevõistluses. Kiirlaskumises oli ta 4., ülisuurslaalomis 6. ja suurslaalomis 10.  

2010. aasta taliolümpiamängudel Kanadas Vancouveris sai Görgl pronksmedalid kiirlaskumises ja suurslaalomis. Ülisuurslaalomis oli ta 5., slaalomis 7. ja Alpi kahevõistluses 18.

2011. aasta MM-il Garmisch-Partenkirchenis võitis ta kuldmedali kiirlaskumises ja ülisuurslaalomis. Samal aastal valiti ta Austria aasta naissportlaseks.

Maailma karikasarjas osales Görgl esimest korda 10. märtsil 2000 Itaalias Sestrieres slaalomis. Tema esimene võit MK-etapil tuli 12. jaanuaril 2008 Sloveenias Mariboris suurslaalomis.

Ka tema vend Stephan Görgl kuulus 2006. aasta taliolümpiamängudel Austria mäesuusakoondisse. Nende ema Traudl Hecher võitis mäesuusatamises kiirlaskumises kaks olümpiapronksi, 1960. ja 1964. aastal. Neist esimese võitis ta 16-aastaselt ja on tänapäevani kõigi aegade noorim olümpiamedalist mäesuusatamises. Seega on tema perekond võitnud suurvõistlustelt 5 medalit, kõik pronksid.

## Saavutused

### [[Olümpiamängud]]el

* 2010  Vancouveris
**  pronksmedal kiirlaskumises
**  pronksmedal suurslaalomis

### [[Mäesuusatamise maailmameistrivõistlused|Maailmameistrivõistlustel]]

* 2009  Val-d'Isère'is
**  pronksmedal Alpi kahevõistluses
* 2011  Garmisch-Partenkirchenis
**  **maailmameister** ülisuurslaalomis
**  **maailmameister** kiirlaskumises

### Juunioride maailmameistrivõistlustel

* 1999  Le Sauze's
**  pronksmedal slaalomis

### [[Mäesuusatamise maailmakarikavõistlused|Maailma karikasarjas]]
* slaalomi karikas: 5. koht 2004
* suurslaalomi karikas: 4. koht 2004, 2. koht 2008, 4. koht 2009
* ülisuurslaalomi karikas: 2. koht 2008 ja 2010
* kiirlaskumise karikas: 8. koht 2006
* Alpi kahevõistluse karikas: 5. koht 2009 ja 4. koht 2010
* üldkarikas: 4. koht 2008, 6. koht 2010

#### Maailma karikasarja etapivõidud
Elisabeth Görgl on osalenud () 335 MK-etapil ja jõudnud esikolmikusse 41 korda, neist 7 on ta võitnud, 3 ülisuurslaalomis, 2 suurslaalomis ja 2 kiirlaskumises. 15 korda on ta esikolmikusse jõudnud suurslaalomis.

## Vaata ka
*Mäesuusatamine 2006. aasta taliolümpiamängudel
*Mäesuusatamine 2010. aasta taliolümpiamängudel

## Välislingid
* Elisabeth Görgli koduleht
* 
* Elisabeth Görgl Alpine Ski Database kodulehel
*